

REPUBLIKA HRVATSKA

MINISTARSTVO PRAVOSUĐA I UPRAVE

UPRAVA ZA ZATVORSKI SUSTAV

I PROBACIJU

Kaznionica u Lepoglavi

KLASA: 112-01/23-01/982

URBROJ: 514-10-05-02-01-23-4

Lepoglava, 30. rujna 2023.

Na temelju članka 51. stavka 2. Zakona o državnim službenicima („Narodne novine“, broj 49/12 – pročišćeni tekst, 37/13, 38/13, 1/15, 138/15 – Odluka USRH, 61/17, 70/19 i 98/19) i članka 4. i 8. Uredbe o raspisivanju i provedbi javnog natječaja i internog oglasa u državnoj službi („Narodne novine“, broj 78/17 i 89/19) (u daljnjem tekstu: Uredba) Komisija za provedbu oglasa upućuje kandidate na testiranje i daje sljedeću obavijest:

**OBAVIJEST I UPUTA KANDIDATIMA O PROVEDBI POSTUPKA TESTIRANJA,**

**TE VREMENU I MJESTU ODRŽAVANJA TESTIRANJA KANDIDATA**

Testiranje kandidata u postupku oglasa KLASA: 112-01/23-01/982 objavljenog na web stranici Hrvatskog zavoda za zapošljavanje dana 18. rujna 2023. godine , za prijam na rad na neodređeno vrijeme namještenika u Ministarstvo pravosuđa i uprave, Upravu za zatvorski sustav i probaciju, Kaznionicu u Lepoglavi za radno mjesto:

**ODJEL ZA RAD I STRUKOVNU IZOBRAZBU ZATVORENIKA**

**Odsjek radionica ugostiteljstva**

**Namještenik IV vrste – pomoćni radnik u kuhinji - 1 izvršitelj/ica**

**održat će se dana 06. listopada 2023. godine (petak) u Kaznionici u Lepoglavi,**

**Hrvatskih pavlina 1, s početkom u 10,00 sati.**

Radi pravovremene prijave za testiranje kandidati su dužni doći 10 minuta ranije.

*Pravila testiranja:*

Testiranju mogu pristupiti svi kandidati koji su dostavili pravovremenu i urednu prijavu i koji ispunjavaju formalne uvjete iz oglasa, a ne mogu pristupiti osobe koje su dobile obavijest da se ne smatraju kandidatima prijavljenim na oglas.

Po dolasku na testiranje od kandidata će biti zatraženo predočenje odgovarajuće identifikacijske isprave (važeće osobne iskaznice ili putovnice) radi utvrđivanja identiteta, a kandidati koji ne mogu dokazati identitet ne mogu pristupiti testiranju.

Smatra se da je kandidat koji nije pristupio testiranju povukao prijavu na oglas i više se ne smatra kandidatom.

Nakon utvrđivanja identiteta kandidati će biti pojedinačno pozvani na razgovor (intervju) sa Komisijom za provedbu oglasa.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za na poslovima radnog mjesta za koje su se prijavili.

Rezultati intervjua vrednuju se bodovima od 0 do 10. Smatra se da je kandidat/kinja zadovoljio/la na intervjuu ako je dobio/la najmanje 5 bodova.

Za vrijeme provjere znanja, sposobnosti i vještina u Kaznionici u Lepoglavi kandidati su dužni poštivati kućni red i postupati prema uputama službenih osoba.

Nakon provedenog intervjua Komisija utvrđuje rang-listu kandidata prema broju bodova ostvarenih na intervjuu. Na rang-listi se navode samo kandidati koji su zadovoljili na provjeri.

Komisija za provedbu oglasa dostavlja upravitelju Kaznionice u Lepoglavi Izvješće o provedenom postupku, te rang-listu kandidata.

U slučaju da niti jedan kandidat nije postigao zadovoljavajuće rezultate na provjeri znanja, sposobnosti i vještina, te u drugim slučajevima iz čl. 50. b) Zakona o državnim službenicima upravitelj donosi odluku kojom obustavlja postupak prijama na rad po raspisanom oglasu. Ova odluka objavljuje se na web stranici Ministarstva pravosuđa i uprave (<https://mpu.gov.hr>).

Izabrani kandidat pozvat će se da u primjerenom roku, a prije donošenja rješenja o prijmu namještenika na rad, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz oglasa, uz upozorenje da se nedostavljanje smatra odustankom od prijam na rad. Troškove izdavanja uvjerenja o zdravstvenoj sposobnosti snosi Kaznionica u Lepoglavi.

Rješenje o prijmu namještenika na rad na neodređeno vrijeme doneseno u postupku provedbe oglasa objaviti će se na web-stranici Ministarstva pravosuđa i uprave (<https://mpu.gov.hr>). Dostava rješenja kandidatima smatra se obavljenom istekom osmog (8) dana od objave na web-stranici Ministarstva pravosuđa i uprave.

**Komisija za provedbu oglasa**